Pritjet e Luginës së Preshevës në vitin 2017 

Lugina e Preshevës edhe viti 2017, e gjenë në situatë të njejtë, si vendi ku 
ushtrohet spastrimi etnik! 

Realisht çfarë do duhej të priste, është shumë më shumë! Problemet e Luginës 
së Preshevës, janë ekzistenciale, si askund në Europë! Fillimisht problemet e Kosovës 
Lindore, janë nga: statusi politik i saj, pasuar nga problemet politike, arsimore, 
drejtësi-gjyqësi, ekonomike, historiko-kulturore, sportive etj 

Marrëveshja e Paqës së Konçulit e vitit 2001, premtonte zgjedhjen e statusit 
politik të Luginës së Preshevës përmes dialogut- edhe pas 15 vitesh asgjë nuk ka! 

Derisa minoriteti i serbëve të Kosovës, në përqindje të parëndësishme, sipas konventave 
dhe protokoleve Europiane dhe Ndërkombtare, nuk u garantohet asnjë e drejtë më 
shumë sesa minoriteteve tjera, privilegjohen dhe u garantohen shumë më shumë të 
drejta sesa çdo pakice tjetër në Europë! Sikur të zgjedhej statusi politik i Luginës së 
Preshevës, të gjitha problemet e më pasme do zgjedheshin automatikisht! Lugina e 
Preshevës, me ngulm duhet të kërkoj, derisa edhe në Bruksel zhvillohen bisedime 
teknike dhe politike në lidhje me Kosovën, duhet të trajtohet edhe çështja e Statusit 
Politik të Luginës së Preshevës, derisa faktori ndërkombtarë është vënë në lëvizje( në 
lidhje me Kosovën), sesa që të pritet më pas( kur do jenë shumë më e vështirë të 
vëhen mekanizmat ndërkombtarë në lëvizje!). 

Problemet politike , pas çështjes së statusit politik, kruciale për ne Shqipëtarët e 
Luginës së Preshevës, radhiten një varg si: mospërfaqësimi real në nivel lokal e veçmas 
në nivel qendrorë( edhe pse çdonjëri Shqiptarë i Luginës jemi për Bashkim me 
Kosovën! Por që në parlamentin e Serbisë, përfaqësohemi nga politikanët lokal 
Shqiptarë, që më shumë i shërbyen interesit të Serbisë sesa atij Shqiptarë); implikimi i 
Serbisë në përzgjedhjen e politikanve Shqiptarë( si për përfaqësimin në nivel lokal, por 
edhe në atë të ashtuquajtur republikan, Serbia ka përzgjedhur politikanët Shqiptarë të 
përshtatshëm për të nga Lugina e Preshevës); mospërfaqësimi i denjë nga politikanët e 
tillë( politikanët Shqiptarë të Luginës së Preshevës, deri më tash, asnjëherë denjësisht 
nuk kanë përfaqësu Interesin Kombtarë Shqiptarë të Luginës së Preshevës!); nepotizmi 
dhe korrupsioni( klikat partiake të partive politike të Luginës së Preshevës, vazhdimisht 
njihen për korrupsion dhe nepotizëm në çdo aspekt!); heshtja e politikës së terrorit të 
Serbisë( nga shkaku që i shërbejnë interesit të Serbisë, këta politikan të Luginës së 
Preshevës, kanë bë që Çështja Kombtare e Shqiptarve të Luginës së Preshevës, si në 
arenën ndërkombtare dhe rajonale të heshtet a së paku të minimizohet); ekzistimi i 
dhjetra partive dhe fraksioneve politike në Luginë dhe mosunifikimi i tyre rreth Kauzës 
Kombtare Shqiptare të Luginës së Preshevës( që me shumë egërsi luftojnë mes vete e 
shumë më pak për Interesin Kombtarë Shqiptarë të Luginës së Preshevës). 

Problemet në siguri, si: bastisje dhe kontrolle si formë e terrorit shtetror; vrasje 
politike dhe vrasje fëmijësh; marrja në biseda informative dhe përndjekja sidomos e 
disa ish-pjestarve të UÇPMB-së; përzgjedhja e multiçetnikve( të ashtuquajtur polic 
multietnik); prezenca enorme e forcave militare e paramilitare të Serbisë e veçmas edhe 




e atyre qëjanëtë dyshuarapër krime lufte kundër Shqiptarve; përzgjedhje e 
multiçetnikëve( si polic multietnik të vetëquajtur), për t’i shërby Serbisë; etj 


Problemet në arsim, të mediatizuara sidomos: çështja e abetareve dhe e librave 
të ardhur nga Kosova( e që nuk kërkohen me ngulm, por më shumë me forma tejet të 
buta, kryesisht me një a dy protesta!); çështja e diplomave të Republikës së Kosovës; 
çështja e mësimit-besimit fetar në shkollë( të sponsorizuar dhe korrikuluar nga 
shërbimet sekrete të Serbisë!); politizimi i personelit mësimor dhe përzgjedhja në bazë 
preferencash e referencash politike( duke u bë çerdhe partizanësh të partive politike); 
ikja e rinisë së shkolluar kryesisht në botën perëndimore dhe në Republikë të Kosovës; 
pasivizimin e intelektualve Shqiptarë të Luginës së Preshevës në lidhje me avansimin 
e Çështjes Kombtare Shqiptare dhe zgjedhjen e Statusit Politik të Luginës së Preshevës! 
etj. 

Problemet në drejtësi-gjyqësi: arrestime burgosje dhe dënime politike si formë e 
terrorit shtetror( kryesisht e ish-veteranëve të Luftrave Çlirimtare Shqiptare, duke i 
akuzu kinse për krime lufte, por edhe për terrorizëm etj); heqje nga regjistrat civil të 
qytetarve Shqiptar të Luginës; mohimi i gjuhës shqipe në institucionet e shtetit kolonial 
të Serbisë; mosregjistrim real të Shqiptarve të Luginës me rastin e Regjistrimit të 
popullsisë së Serbisë! etj 

Problemet në ekonomike , janë të panumërta tashmë, edhe pse menjëherë pas 
luftës së UÇPMB-së, pagat i ishin rritur aq shumë saqë dukej standardi i konkurueshëm 
edhe me Gjermaninë( p.sh: paga e multiçetnikëve ishte 700 euro, etj !):mungesa e 
perspektivës ekonomike( kryesisht tek të rinjët); pengesat në ndërmarrjen e iniciativave 
për hapje biznesesh të vogla dhe të mesme; pengesat në tregti brenda Serbisë( duke i 
sabotu produktet e Shqiptarve të Luginës); pengesa në tregti përmes pikave kufitare me 
Maqedoninë dhe Republikën e Kosovës; mirëqenie të ulët sociale dhe shëndetësore; 
tarifa të larta për energji elektrike; tarifa të larta për hapje dhe mbajtje të bizneseve; 
haraç nga policia kriminale e Serbisë për bizneset lokale( pra plaçkitje); gjoba të 
panumërta për shkelje të ndryshme kinse të bëra nga bujqit, blegtorët, tregtarët 
Shqiptarë të Luginës së Preshevës; papunësi e lartë; ngulfatje të tregut lokal me 
produkte të Serbisë qofshin produkte bujqësore, blegtoriale, ndërtimtarie, industriale etj 
që bizneset lokale të falimentojnë etj. 

Problemet historiko-kulturore, tashmë të mësuarqëme shekuj, që qarqet e 
Serbisë, qofshin ato “shkencore, fetare etj” që kanë përvetësu trashëgëminë edhe të 
Shqiptarve të Luginës së Preshevës, e që edhe sot ndeshemi: me përvetësim të 
lokaliteteve arkeologjiko-historike Hire në Luginë si dhe vjedhje të arkefakteve; tjetërsim 
të Historisë Kombtare Shqiptare edhe përmes fesë( duke tentu të na identifikojnë si 
Turq, Boshnjak, serbë të islamizuar etj)!; ndalimi i festave Kombtare Shqiptare; ndalimi 
i Flamurit tonë Kombtarë Shqiptarë; heqja e monumenteve tona Historike( mes tyre 
edhe Lapidarit të UÇPMB-së) etj. 


Derisa Serbia, vazhdimsht i dirigjon politikanët serbë, në Republikë të Kosovës, 
Shteti Amë( Shqipëria) tregohet tepër tolerante, duke leju që politikanët e Luginës së 




Preshevës, madje edhe të tradhëtojnë Interesin Kombtarë Shqiptarë! Shqipëtarët e 
Luginës, duhet të ngrejmë zërin, që së paku Shteti Amë, të korrigjojë, të këshillojë që 
partitë politike Shqiptare të Luginës së Preshevës, të tregohen më të ndërgjegjshme sa 
ipërket Interesave të Shqiptarve të Luginës. 

Më: 26.01.2017 



Shkruan: Luan Jashari, absolvent në Fakultetin Filozofik dega e Historisë dhe 
të Bujqësisë të Universitetit të Prishtinës,. 







